Diari Oficial de la Generalitat Valenciana


Sumari del DOGV 9293, del 08-03-2022 (2022/1628)

ORDRE 8/2022, de 23 de febrer, del conseller d'Educació, Cultura i Esport d'extinció de l'autorització per cessament d'activitats en el centre privat d'Educació Especial Auxilia, de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1628


Data del document
:   23-02-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 8/2022, de 23 de febrer, del conseller d'Educació, Cultura i Esport d'extinció de l'autorització per cessament d'activitats en el centre privat d'Educació Especial Auxilia, de València. [2022/1628]  
Antecedents de fet  
  
Primer. El centre privat d'Educació Especial Auxilia, amb codi 67475649, de València, està autoritzat per Resolució de 15 de novembre de 1977, de l'Institut Nacional d'Educació Especial del Ministeri d'Educació i Ciència.  
Segon. Segons l'informe de la Inspecció Educativa de data 9 de novembre de 2021, aquest centre ha cessat les activitats educatives.  
  
Tercer. En data 10 de desembre de 2021, es practica la notificació a la titularitat del centre de l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats del centre privat d'Educació Especial Auxilia, de València. La titularitat del centre no ha accedit a la notificació telemàtica en el termini de 10 dies naturals, per la qual cosa es considera rebutjada d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques i queda complida l'obligació de notificació de l'article 40 Llei 39/2015.  
  
Quart. En aquest Acord es concedeix a la titularitat del centre un termini de 10 dies per a presentar al·legacions, no havent-hi constància en data de hui d'haver sigut presentada cap documentació.  
Cinqué. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
Fonaments de dret  
  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar aquesta resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Segons l'article 16 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
Vist l'informe de data 9 de novembre de 2021 de la Inspecció Educativa que informa favorablement sobre el cessament efectiu d'activitats,  
  
  
ORDENE  
  
Únic  
L'extinció de l'autorització en la totalitat dels ensenyaments per cessament d'activitats del centre docent privat següent:  
Denominació genèrica del centre: centre privat d'Educació Especial  
  
Denominació específica del centre: Auxilia  
Titular: Fundación Auxilia Valencia, Fundación de la CV.  
Domicili: c/ Gravador Fabregat, 5-B  
Localitat: València. CP: 46062  
Província: València  
Codi de centre: 97471075  
  
Aquesta ordre tindrà efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a comptadors des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 23 de febrer de 2022  
  
El conseller d'Educació, Cultura i Esport,  
VICENT MARZÀ I IBÁÑEZ